**ZAPISNIK 9. REDNE SEJE ŠS FF**

9. redna seja se je pričela v torek, 25. 10. 2022, ob 18:30 v Modri sobi na FF UL.

**Prisotni\_e svetniki\_ce:** Izidor Ramšak, Luka Oprešnik, Živa Gornik, Sara Svati Sharan, Taja Ivanc, Larina Griessler, Tjaša Šimunić, Nik Keber, Hana Kerin, Klara Vrabl, Lara Potočnik, Marja Zakelšek, Lara Oštrbenk, Brina Minca Herlec, Tamara Šterk, Nika Gradišek, Neža Vengust, Gregor Gartner.

**Drugi\_e prisotni\_e:** Miha Slatnar (senator), Domen Zabukovnik (senator), Vid Karlovšek (senator), Andraž Fink (senator), Marko Durdubakov (prodekan študent), Gregor Hribar (Pedagoška enota za šport FF).

**Opravičeno odsotni\_e svetniki\_e:** Hana Kužnar, Gašper Stražišar.

**Dnevni red:**

1. potrditev dnevnega reda,
2. pregled in potrditev zapisnika prejšnje seje,
3. predlogi in pobude Pedagoške enote za šport,
4. volitve in imenovanja,
5. poročilo predsedstva,
6. poročilo prodekana študenta,
7. poročilo Finančne komisije ŠS FF,
8. poročilo predstavnikov študentov v organih in delovnih telesih fakultete in univerze,
9. mnenja o pedagoškem delu visokošolskih učiteljev in sodelavcev,
10. priznanja ŠS FF,
11. razno.

**Ad 1.**

Določitev dnevnega reda.

Predsednica Brina Minca Herlec odpre 9. redno sejo ŠS FF in pozdravi prisotne. Potrditev dnevnega reda, ki se nekoliko spremeni.

**Sklep:** ŠS FF potrjuje dnevni red 9. redne seje ŠS FF.

**Glasovanje: Za:**  18 **Proti:** 0 **Vzdržani:** 0

**Ad 2.**

Potrditve zapisnikov.

Brina Minca Herlec pove, da smo po e-pošti prejeli Zapisnik 2. izredne seje ŠS FF. Na zapisnik ni bila podana nobena pripomba. Senatorji morajo biti še dodani v študentsko mailing listo.

**Sklep**: ŠS FF potrjuje Zapisnik 2. izredne seje ŠS FF.

**Glasovanje: Za:**  18 **Proti:** 0 **Vzdržani:** 0

**Ad 3.**

Predlogi in pobude Pedagoške enote za šport, v njenem imenu govori prof. Gregor Hirbar.

Zahvaljuje se, ker smo ga sprejeli. Rektor UL je izrazil željo, da se športne aktivnosti razširijo po fakultetah. Športna vzgoja je ponekod obvezna ponekod pa ne, akademije je recimo nimajo. Pred 20 leti smo imeli bolj razvejan sistem. Več pedagogov, študentje so morali v treh letnikih opraviti obvezno športno vzgojo, kar je bilo nujno potrebno a so spomini prijetni. Tudi ko je bil on na FF je bilo mnogo študentov najprej proti, ko pa so videli, kako je organizirana, niso več jamrali, da so preobremenjeni. Razlika med univerzo in srednjo šolo je očitna, na univerzi se ne glede na obliko študentje sami odločajo o športni zvrsti, lahko sami izberejo in zamenjajo skupine, mnogo študentov se v športu najde šele v času študija. Tudi na FF je bilo do 2004 obvezno 6 semestrov, nato 4, z bolojnskim sistemom pa se sistem poruši. Zdaj je drugače, ponujeno je kot izbirni predmet, kjer tudi teorija, ta predmet dobro živi in obstaja želja, da se ohrani, tudi želja rektorja je ohraniti trenutne športne aktivnosti. Kjer pa športne ni je potrebno najti finance in možnosti, da bi postopno prišli do modela športne vzgoje, ki bo enoten na vseh članiah UL. Zavedajo se, da imajo študentje FF veliko obveznosti, tako da morda ne v prvem letniku, ampak v dveh semestrih v času študija. Kako bo rektor to uredil na ostalih članicah je vprašanje, ampak želijo članicam pustiti čim več manevrskega prostora, cilj je dajanje študentom možnost, da se ukvarjajo s športom. Želja Pedagoške enote za šport je, da študente vsaj obveščamo o možnostih. Naj sami poskusimo možnosti, ki jih ponujajo, ker bomo tako najlažje svetovali ostalim študentom kako in kaj. To ni poročilo Pedagoške enote za šport, ampak si želi, da bo v bodoče še več dialoga glede športne vzgoje in pripravljenosti na prilagajanja. Hvala, da smo mu dali možnost, da predstavi šport na FF.

Vprašanja: kaj pa študentje, ki trenirajo. Bi lahko to uveljavljali? Športni pedagogi upoštevajo ta potrdila. Težava bi bila edino ocena na koncu leta, če športajo v fitnesu, ki je izven njihovega dosega, ker potem vprašanje, kako oceniti. V primeru bolezni ali česa tretjega so na športnem predmetu prilagodljvi in razumevajoči, tudi zdravniška potrdila veljajo. Kaj pa športna oprema univerzitetnih prostorov? Fitnes v Rožni je bil posodobljen 5 let nazaj, trenutni torej že malo boljši. Največja težava so dvorane in finance, rektor bo iskal možnosti za sofinanciranje in če bo veliko vpisa bi lahko zasedli boljše dvorane. Možnosti so tudi tečaji, pohodi, smučanje na Krvavcu, dvorana problem, a do nove bodo pedagogi bolj prilagodljivi.

Več možnosti za brezplačno vadbo, zakaj tudi pri nas, kjer te možnosti že imamo? Kdor želi, lahko konec koncev to izbere? Ali bi obvezni predmet, ki ga predlagajo, vključeval teorijo in kako bi to ocenejvali? Študentje ki delajo preko servisa, kako oni? Ko je veljal stari program je bilo na predmetu vpisanih 900, ker so se vpisovali tudi tisti, ki so imeli že določene afirmitete do športa, zdaj se študent za šport ne bo odločil, če ne bo rabil tega za kredite. Cilj je prisiliti študente v šport tudi z zdravstvenega vidika, zato je bilo to tudi predlagano s strani rektorja. To ne bi bilo okrediteno ampak bi imelo posebni status, ker je pomembno sofinanciranje. Kreditni sistem bi bil problem, ki posega tudi v izbirne vsebine in ostale težave. Študentje, ki delajo: 6 semestrov je res veliko, včasih sta profesor in študent najprej pogledala urnik in našla možnosti, npr. smučanje med izpitnimi roki. Če pa ne, pa ni kompliciral in je dal podpis. Vsak, ki bi imel vprašanja, bi poskusili to rešiti, da ne bi bla obveznost ovira za napredovanje v višji letnik. Takih študentov ni bilo tako veliko. Športna aktivnost študentov bi bila veliko višja kot zdaj, če bi bilo to obvezno. Pedagogi so bili bolj zadovoljni s prejšnjim sistemom.

Možnosti za opravljanje športne obveznosti med izpitnim, to so običajno že tako ali tako študentje, ki težko sledijo, že faks težka zadeva, če dodamo še športno je to še dodaten napor/obveznost. Zdravniška opravičila, vprašanje, kaj se šteje in kje meja, psihološka opravičila? Prej so upoštevali vsako potrdilo zdravnika, tudi psihološko.

Iluzorno je šteti (obvezno) športno aktivnost, kako lahko ocenijo športno aktivnost študentov? Mnogi športajo drugje, ne na fakulteti, ker so boljše skupine in boljše ure, ali pa individualno. Nekateri sami hodijo v fitnes, tečejo, izven inštitucij, kvalitetno. Ne bi imeli potrdil in opravičil in bi morali na to hoditi, marsikomu bi to šport priskutilo. Poleg tega smo polnoletni, torej se moramo za to odločiti sami, prisila na fakulteti bi delala škodo in ne bi ničesar spremenila. V času korone so delali na daljavo, tudi tisti, ki so imeli predmet, so oddali samo poročila. Cilj ni, da športno aktivne prisiljo, da hodijo k njim, ampak športno neaktivne prisiliti, da bi športali. Ampak vprašanje, koliko študentov se izven institucij ukvarja s športom? Ljudje sami delajo doma in tega ne moremo izmeriti, torej nimamo realnega procenta športno aktivnih.

Prodekan študent: ima v redu izkušnjo s športno vzgojo, ampak ga zanima, kako so izvedeli, da si študentje želijo obvezne športne vzogje, saj ni videl nobene ankete? Kdorkoli lahko obiskuje kak šport, če ima dovolj časa, ker če imaš dodatne obvenosti ne moreš biti še športno aktiven? Ni kar naenkrat potreba po športu, ampak to želita rektor in univerza, dvigniti procent športno aktivnih. Oni so delali raziskavo samo na študentih, ki so hodili na športno vzgojo. Ni kar naenkrat interes na FF, ampak je interes dekanje in zaposlenih na športni enoti. Vprašati je treba študente, ali se s tem strinjajo, ali je uvedba intenzivne športne vzgoje nujna. To je hkrati debata, ki se odvija na ŠS UL. Mi ta dialog začenjamo in se bo nadaljeval v naslednji sestavi.

Seveda imamo vsi luknje, ki pa jih že zapolnimo, šport bi lahko šel na škodo česa drugega. Prejšnji sistem je resda deloval drugače, ampak smo ga spremenili z razlogom, ni nujno, da bi iste stvari, ki so delovale nekoč, delovale tudi zdaj, tudi študente s posebnimi potrebami bi mogli vzeti v obzir. Če v vseh teh letih nismo dojeli, da je šport pomemben, potem nikoli ne bomo. Tako ne moremo delati, vsak se lahko sam odloči, kaj rabi in kaj ne. Ne moremo se zanašati na reševanje na lepe oči.

Na tej točki je sejo zapustila Neža Vengust.

Obiskovanje športne vzgoje je lahko povezano z dodatnimi stroški (npr. karta za smučišče). Kako bo torej vadba financirana za tiste, ki si tega ne morejo privoščiti? Vadbe so včasih izvajali tudi neki zunanji izvajalci, bi bilo to tudi zdaj? Do predmeta Šport in humanistika so bile vse vadbe brezplačne (razen vstopnic na smučišče), z bolonjo uvedba predmeta, ker ni bilo več športa, se je sesulo sofinanciranje, zdaj vlada kompromis, da pri financah pomagajo študentje. Zdaj bi morala univerza najti zakonodajno financiranje in uvedbo športa in čim bo to uvedeno računajo, da športne aktivnosti ne bi bile več plačljive. UL omejuje zaposlovanje zunanjih, zato majo tudi oni zdaj samo eno asistentko, potrebovali bi zakon, ki bi to urejal. O tem pa še niso govorili, zdaj samo govorijo o tem, kako predstaviti zadevo senatu UL, ki bo o tem odločal. Možno, da bodo nek nabor športov izvajala zasebna društva in bo potem možnost plačila. Včasih je bilo za študente brezplačno. Mišljeno je, da vadijo brezplačno, bodo videli.

Kako bo zagotovoljeno tuširanje in preoblačenje? Bo zagotovljeno urejeno, 15min je že v sklopu vadbe zagotovljeno za preoblačenje, kar je za koga lahko premalo. Šport je socialna zadeva, ki ga radi opravljamo s prijatelji, ne kar s komerkoli. Tudi veliko psihofizičnih težav, ponekod ni motivacije niti za življenje, kaj šele za šport. Prisila je lahko zelo negativna, nekateri študentje tudi nimajo primerne športne opreme, poškodbe so huda zadeva. Se lahko zagotovi dobre trenerje? Mnogi so po srednji šoli poškodovani, ker so pedagogi slabi. Poškodbe niso šala, do njih pride hitro. Hribar: ne verjame, da so se v toliko letih tako spremenili. Do zdaj tuši in to niso bili problem, če nekomu nekaj ni všeč lahko zamenja.

Prof. Hribar se nam zahvaljuje za sprejem in upa, da bo v bodoče še več dialoga na temo športne vzgoje na FF.

**Ad 4.**

Volitve in imenovanja.

Volitve v akademski zbor FF. Volilna komisija: Tamara Šterk, Andraž Fink, Lara Oštrbenk. Za 30 mest imamo 30 kandidatov. Glasujemo za vse hkrati.

**Sklep:** ŠS FF imenuje naslednje študente za člane študente v akademskem zboru FF: Nika Gradišek, Luna Keček-Natlačen, Lara Potočnik, Marko Durdubakov, Sara Svati Sharan, Luka Oprešnik, Arne Jakob Zakrajšek, Domen Zabukovnik, Ana Pikovnik, Miha Slatnar, Brina Minca Herlec, Klara Vrabl, Gašper Stražišar, Taja Ivanc, Tonya Žagar Savić, Nejc Kralj, Lara Kovač Jereb, Jakob Remškar, Vid Karlovšek, Jure Miholič, Neža Jakšić, Larina Griessler, Jerneja Čerenak, Maša Sekelj Nives Hüll, Katja Ana Pokeržnik, Tibor Suša, Brita Bautin, Živa Gornik, Nik Keber.

**Glasovanje: Za:**  17 **Proti:** 0 **Vzdržani:** 0

**Ad 5.**

Poročilo predsedstva.

Prijavite se na razpis za predstavnike v ŠS FF. Podan je bil predlog, da za promocijo oddelkov damo ljudi, ki se na to malo bolj spoznajo. Torej ne javni razpis, kamor se lahko prijavi kdorkoli, ampak prijavimo študente, ki poznajo zadeve in so aktivni ter bodo tako lažje promovirali oddelke. Na tej točki odide senator Domen Zabukovnik.

**Sklep:** ŠS FF se seznanja s poročilom predsedstva ŠS FF.

**Glasovanje: Za:**  17 **Proti:** 0 **Vzdržani:** 0

**Ad 6.**

Poročilo prodekana študenta.

S prodekanjo za kakovost sta se dogovorila, da bo prvi ali drugi teden novembra sestanek med ŠS FF in vodstvom FF. Bo še v mandatu starih svetnikov, morda dva sestanka, dva termina: s starimi in z novimi. 17. 11. je sejem v Mariboru in bo potreboval ljudi za stojnice, plačilo je 10€ na uro za študente. Sporoči še naknadno, da se prijavimo.

**Sklep:** ŠS FF se seznanja s poročilom prodekana študenta.

**Glasovanje: Za:**  17 **Proti:** 0 **Vzdržani:** 0

**Ad 7.**

Poročilo Finančne komisije ŠS FF.

Odprt je razpis za naslednje Razpisno obdobje. Rok za oddajo prijav je na dan konstitutivne seje novoizvoljene zasedbe ŠS FF do 23-ih. Glede na to, da bodo volitve v ŠS potekale 9. novembra in da bo razglasitev rezultatov najverjetneje 10. novembra, bo konstitutivna seja zelo verjetno le nekaj dni po volitvah. Vsekakor naj bomo pozorni na obvestila volilne komisije. Hkrati je to rok za oddajo letnih načrtov za naslednji mandat, naj bomo pozorni na navodila, ki smo jih prejeli po mailu. V primeru, da naslednji mandat ne bomo več svetniki, naj svoje naslednike temeljito poučimo tudi glede financ, da ne bo nesporazumov in nejasnosti.

**Sklep:** ŠS FF se seznanja s poročilom Finančne komisije ŠS FF.

**Glasovanje: Za:**  17 **Proti:** 0 **Vzdržani:** 0

**Ad 8.**

Poročilo predstavnikov študentov v organih in delovnih telesih fakultete in univerze.

Senat je potekal 19. 10.: dekanja je poročala, da je bila 30. septembra uspešno izvedena Noč raziskovalcev, seznanjeni so bili s številom vpisanih, govorili so o otvoritvi študija portugalskega jezika, na FF bo v prihodnje uvedena tudi psihološka svetovalnica v prostorih nekdanje fotokopirnice, kjer ne bo bubble tea. Govorili so o oblikovanju delovne skupine za spremembo pravil FF. Kadrovske zadeve: zavrnili so Pribaca, ki je kandidiral za naziv znanstvenega sodelavca za filozofijo, ostalo normalno potrjeno. Oddelek za slovenistiko: potrjena nadomestna članica za komisijo KDMŠ, soglasno potrjen Marko Durdubakov za prodekana študenta. Študijske zadeve: nič posebej pomembnega. Prodekanja za kakovost: pritožbe zoper negativne sklepe OŠVU, potrdili sklep, da se septembrske prošnje zavrnejo. OŠVU: tudi oktobrske prošnje zavrnjene. Na koncu govora o višinah šolnin in prispevkov za programe za izpopolnjevanja, razprava o študentskih financah, na koncu vse sprejeto. Soglasno so potrdili tudi novi Etični kodeks FF.

Komisija za priznanja: 13. 10. sestanek, potrdili so priznanja.

Komisija za pritožbe na UL: težave s senatom na Teološki fakulteti. Spregledali so svoje pravilnike in poslali pritožbe na UL, sami so določili, kako morajo ravnati glede dispozicij za doktorske študente.

Komisija za kakovost: 30. 9. sestanek ožje seje, potrjenih nekaj stvari. Po 3. neuspešnem opravljanju izpita se bo v VIS-u pojavilo obvestilo, naj gre študent na govorilne k profesorjju. To morda ne bi bila najboljša ideja, ker so govorilne ure lahko kar intenzivne. Razširjena seja za kakovost: podobno kot na ožji seji. Debata na temo dovoljenja opravljanja izpita vnaprej, trenutna smernica je, naj se temu izogibajo, ker lahko pride do težav pri napredovanju v višji letnik. Naj študente opozorijo na pravila. Na anglisitki in prevajalstvu je oddelčni sklep, da se to ne sme. Rok za oddelčna poročila je 9. 12., roki so vsi opredeljeni v mailih, Andraž Fink bo poslal še opomnik pred rokom.

Ideja o ukinitvi 4. izpitnega roka: zaenkrat na senatu obravnave še ni bilo, bo pa nedvomno v bodoče.

Treba je popraviti pravilnik o izpitnih rokih, ker komisijski izpit ni zadovoljivo opredeljen za primer, če je izpit tako ustni kot pisni. Prav tako je potrebno nekaj ukreniti glede cen komisijskih izpitov. Cene so različne od univerze do univerze, Ljubljana ima najvišje. Naj se v bodočnosti dela na tem ceniku, ker je to hud pritisk na študente. To bo izpostavljeno na naslednji komisiji za kakovost. Zavedajo se študentskega stanja, po drugi strani pa mislijo, da smo leni. Morda se to izpostavi tudi na senatu in se naredi primerjavo na ravni univerze ter se izpostavi, zakaj imamo poleg visokih stroškov bivanja še tako visoke stroške izpitov. Naj se postavi neka meja in vzpostavi normalna cifra, ki se zapiše v nek pravilnik, ker se cena viša in spreminja. Naj se določi neka zgornja meja.

Živa Gornik je bila izvoljena v CTK.

Seja statutarne komisije UL: prekinjena od 13. oktobra in je trajala en teden ali dlje, maratonsko dolga. Najprej so sprejemali dopolnitve glede študentov s posebnim statusom in posebnimi potrebami, tudi glede na ZUPŠ-1 – zakonske opredelitve. Ker je bila sprememba zakona, je potrebno spremeniti pravilnike, statute itd. O skladnostih zakona o raziskovalcih: trenutno gre v spremembo meril o habilitacijskem procesu, najbolj pomembno: v to se je šlo zaradi predlogov NAKVIS-a, krog po fakultetah, nato gre na senat univerze, vsekakor se pogoji nekje zaostrujejo, nekje hočejo to omiliti pa se univerza tega ne bo šla samo zaradi NAKVIS-a. Študentska mnenja: vsak faks ne pošilja profesorjem pozitivnih študentskih mnenj, ampak se jim pošilja samo negativna mnenja, zdaj pa je tendenca, ker so mnenja dovolj kvalitetna in imajo profesorji povratno informacijo, je zdaj pravilo, da nujno pošiljajo tudi pozitivna menja iz kadrovske, kar se je ponekod počelo ponekod pa ne, zdaj pa standardizacija tega povsod. ŠS lahko na podlagi upravičenih razlogov podaljšajo rok za pisanje mnenj. Možnost podaljšanja je isti rok kot za tiste, ki pišejo poročila za habilitacije. Do zdaj ni bilo zamejeno in marsikje niso sploh vedeli, kaj so roki in kdaj so.

Predlog: Tudi izdaja potrdil ima previsok cenik, zdaj, ko je vse elektronsko, bi bilo potrebno najti nov način. Edina razlika je štempelj od referata.

**Sklep:** ŠS FF se seznanja s poročili predstavnikov študentov v organih in delovnih telesih fakultete in univerze.

**Glasovanje: Za:**  17 **Proti:** 0 **Vzdržani:** 0

**Ad 9.**

Mnenja o pedagoškem delu visokošolskih učiteljev in sodelavcev.

**Sklep:** ŠS FF podaja mnenje o pedagoškem delu Alenke Bartulović, ki je v postopku za izvolitev v naziv izredne profesorice za kulturno in socialno antropologijo.

**Sklep:** ŠS FF podaja mnenje o pedagoškem delu Tajana Trobca, ki je v postopku za ponovno izvolitev v naziv docenta za geografijo.

**Sklep:** ŠS FF podaja mnenje o pedagoškem delu Petre Kramberger, ki je v postopku za ponovno izvolitev v naziv predavateljica za področje »Znanost o športu – kineziologija«.

**Sklep:** ŠS FF podaja mnenje o pedagoškem delu Tanje Žigon, ki je v postopku za izvolitev v naziv redne profesorice za prevodoslovje.

**Sklep:** ŠS FF podaja mnenje o pedagoškem delu Tatjane Balažic Bulc, ki je v postopku za izvolitev v naziv izredne profesorice za hrvaški, srbski, bosanski in črnogorski jezik.

**Sklep:** ŠS FF podaja mnenje o pedagoškem delu Nine Cvar, ki je v postopku za izvolitev v naziv docentke za sociologijo kulture.

**Sklep:** ŠS FF podaja mnenje o pedagoškem delu Gregorja Dražila, ki je v postopku za ponovno izvolitev v naziv asistenta za umetnostno zgodovino.

**Glasovanje: Za:**  17 **Proti:** 0 **Vzdržani:** 0

**Sklep:** ŠS FF ne more podati mnenja o pedagoškem delu Žana Lepa, ki je v postopku za izvolitev v naziv docenta za socialno psihologijo.

**Glasovanje: Za:**  17 **Proti:** 0 **Vzdržani:** 0

**Ad 10.**

Razno.

Organizacija zbiralne akcije za ljudi v stiski: poslan je bil mail na Filantropijo z vprašanjem, kaj se potrebuje. Najbolj se potrebuje kuhinjsko opremo, oblačila, električne naprave, grelnike in raidatorje, delujoče telefone in tablice. Slednje se delijo predvsem otrokom, potrebujejo šolske potrebščine, oblačila so rahel problem, ker nimajo velikih skladišč in ljudje jim pogosto dajejo neke svinjarije, slabe kose, to bi bilo potrebno pregledati, preden oddajo, potrebujejo predvsem topla oblačila in obutev, ne sprejemajo srajc in poletnih oblačil, posebej moška oblačila, nimajo pralnih strojev, tako da naj pazimo na to. Sprejemajo tudi približno ohranjene ekletrične naprave. Predlog: z zbiranjem začnemo po novembrskih praznikih, bomo naredili kotiček za zbiranje. Vse to ne more kar ostati v bivši R1B, to lahko kdo odnese, morda damo v omare, če je prostor, in sproti umikamo. V omarah so tudi stvari ŠS FF in ŠO FF, to bi bilo smiselno pregledati in sortirati, nazadnje je imel ključ Jonathan. Naj se vsebina pregleda. Marko Durdubakov bo pogledal, ali ima dostop do omaric, potem pa Izidor in Nika do srede 2. 11. ugotovita, kako bo sestavljen razpis, ki ga bomo delili naprej.

Avtonomni prostor bo tudi na Zavetiški. Tudi tam bodo tamponi in čaji.

Senat UL ima še dve prosti mesti za senatorje študente. Naj se prijavimo na razpise, ki jih pošilja vodstvo ŠS FF. Na UL je polno praznih komisij in odborov, ki bi jih bilo dobro zapolniti. Pogosto študentje senatorji nimajo pojma, kaj tam počnejo, ker se za to ne zanimajo. Pazimo na podpis: ali ročno osebno ali SIGENS.

Seja se je zaključila 25. 10. 2022 ob 20:43.

Gregor Gartner, tajnik ŠS FF

Brina Minca Herlec, predsednica ŠS FF